|  |
| --- |
| **Criteria 6 : Student Support Service** |
| **Req-6.3** | **:** | An adequate system is shown to exist for student progress, academic performance, and workload monitoring. Student progress, academic performance, and workload are shown to be systematically recorded and monitored. Feedback to students and corrective actions are made where necessary. |

**ผลการดำเนินงาน ระดับมหาวิทยาลัย**

มหาวิทยาลัยได้มีการพัฒนาระบบเพื่อสามารถตรวจสอบผลการเรียน ,การตรวจสอบภาระการเรียนของนักศึกษา รวมทั้งการให้ข้อมูลย้อนกลับ/ข้อเสนอแนะแก่ผู้เรียน (ร่วมกับระบบอาจารย์ที่ปรึกษา) โดย[ระบบบริการการศึกษา](https://erp.mju.ac.th/openFile.aspx?id=NTYxMTA2&method=inline) สามารถเข้าใช้งานได้ <https://reg.mju.ac.th> ซึ่งเป็นระบบการที่ให้บริการให้แก่ นักศึกษา คณาจารย์ เจ้าหน้าที่ รวมถึงผู้บริหารมหาวิทยาลัย โดยการใช้งานภายในจะมีการแยกส่วนจากการจัดการสิทธิการเข้าใช้งาน โดยนักศึกษาและบุคลากรภายในมหาวิทยาลัย สามารถเข้าใช้งานในระบบต่าง ๆ ได้ โดยการให้บริการระบบสามารถใช้งานแบบไม่ต้องตรวจสอบสิทธิก่อนใช้งาน เช่น การตรวจสอบตารางเรียนนักศึกษา, ปฏิทินการศึกษาและการใช้งานที่ต้องผ่านการตรวจสอบสิทธิรายบุคคล (Login) โดยระบบบริการการศึกษาสามารถให้บริการ ดังนี้

นักศึกษา : สามารถใช้งานระบบด้านต่างๆ ได้แก่ การตรวจสอบปฏิทินการศึกษา การลงทะเบียนเรียน การตรวจสอบตารางเรียน ตรวจสอบผลการศึกษา ตรวจสอบการสำเร็จการศึกษาตามโครงสร้างหลักสูตร นอกจากนี้ในกรณีที่นักศึกษามีข้อสงสัย หรือมีข้อคำถามเพื่อสอบถามกับอาจารย์หรือเจ้าหน้าที่ส่วนกลางทีคูแลระบบเพื่อขอคำแนะนำหรือข้อเสนอแนะได้ ทั้งนี้โดยความสามารถของระบบบริการการศึกษาสามารถให้บริการนักศึกษาได้ในลักษณะ Real time และฝากข้อความไว้

คณาจารย์ : สามารถใช้งานระบบเพื่อช่วยติดตาม และตรวจสอบข้อมูลนักศึกษา สามารถตรวจสอบรายชื่อผู้เรียนในรายวิชา การบันทึกผลคะแนนในชั้นเรียน การบันทึกผลเกรด นอกจากนี้ยังมีระบบสำหรับอาจารย์ที่ปรึกษา เพื่อใช้ในการตรวจสอบและติดตามนักศึกษาที่อาจารย์ได้รับมอบหมายให้เป็นอาจารย์ที่ปรึกษา ทั้งนี้ในส่วนของระบบที่ปรึกษา อาจารย์สามารถตรวจสอบรายชื่อนักศึกษาที่ตนเองได้รับผิดชอบให้ดูแล ตรวจสอบผลการเรียน เกรดเฉลี่ยสะสม (ในกรณีที่เกรดเฉลี่ยสะสมของนักศึกษาน้อยกว่า 2.00 ระบบจะทำการแสดงผลเป็นสีแดง เพื่อแจ้งเตือนให้อาจารย์ได้เฝ้าติดตามนักศึกษาเป็นกรณีพิเศษ) และดำเนินการส่งข้อความไปยังนักศึกษาทั้งแบบรายกลุ่มและรายบุคคล นอกจากนี้ในตัวระบบยังมีกระบวนการให้อาจารย์ทำการล็อคนักศึกษา (ล็อคการเข้าใช้ระบบ/การเข้าไปลงทะเบียนเรียน) เพื่อติดตามหรือพบปะนักศึกษาก่อนที่จะดำเนินการอื่น ๆ

เจ้าหน้าที่ : สามารถใช้งานระบบในการตรวจสอบข้อมูลนักศึกษา และการเข้าไปตรวจสอบข้อคำถามที่นักศึกษามีการถามเข้ามายังส่วนกลาง และตอบคำถาม ให้คำแนะนำ ข้อเสนอแนะ ในกรณีที่คำถามนั้นๆเกี่ยวกับงานที่ตนเองรับผิดชอบ

ผู้บริหาร : สามารถใช้งานระบบในการตรวจสอบข้อมูลสถิติภาพรวมของมหาวิทยาลัยต่าง ๆ เช่น สถิติจำนวนนักศึกษา ประมาณการค่าธรรมเนียมการศึกษาในแต่ละภาคการศึกษา ทั้งแบบภาพรวมทั้งมหาวิทยาลัยและแบบแยกตามหน่วยงานย่อยในมหาวิทยาลัย

จากรายละเอียดข้างต้น ภาพรวมของระบบบริการการศึกษา มีการให้สิทธิการใช้งานหลาย ๆ ส่วนครอบคลุมทุกกลุ่มผู้ใช้งาน โดยตัวระบบมีการเก็บข้อมูลในส่วนงานต่าง ๆ ไว้ในฐานข้อมูล ซึ่งดูแลโดยสำนักบริหารและพัฒนาวิชาการ ข้อมูลทั้งหมดมีการทำงานที่สัมพันธ์กันตามลำดับขั้นตอนการทำงาน สามารถตรวจสอบข้อมูลย้อนหลังได้ ดังนั้นหลาย ๆ ส่วนงานจำเป็นที่จะต้องมีการเข้าสู่ระบบ (Login) เพื่อตรวจสอบสิทธิของผู้ใช้งานก่อนเข้าใช้งานทุกครั้ง

**ผลการดำเนินงาน ระดับคณะ**

คณะผลิตกรรมการเกษตร ได้มีการ.......